Riżoluzzjoni tal-Parlament Ewropew tal-14 ta' Marzu 2007 dwar in-non-proliferazzjoni u d-diżarmament nukleari



Official Journal 301 E , 13/12/2007 P. 0146 - 0148



P6_TA(2007)0072 In-non-proliferazzjoni u d-diżarmament nukleari Riżoluzzjoni tal-Parlament Ewropew tal- 14 ta' Marzu 2007 dwar in-non-proliferazzjoni u d-diżarmament nukleari Il-Parlament Ewropew, - wara li kkunsidra t-tielet sessjoni tal-Kumitat Preparatorju (PrepCom) għall-Konferenza ta' Reviżjoni għal 2010 għat-Trattat dwar in-Non-Proliferazzjoni ta' Armamenti Nukleari (NPT), li se ssir fi Vjenna mit- 30 ta' April sal- 11 ta' Mejju 2007, - wara li kkunsidra l-konsensus fl-Unjoni Ewropea biex jingħata nifs ġdid u jissaħħaħ l-NPT minn issa sal- Konferenza ta' Reviżjoni ta' l-NPT li ġejja, li għandha ssir fl-2010, - wara li kkunsidra r-riżoluzzjonijiet 1540(2004) u 1673(2006) tal-Kunsill tas-Sigurtà tan-NU dwar innon- proliferazzjoni ta' armi tal-qerda tal-massa (WMD), - wara li kkunsidra l-implimentazzjoni ta' l-Istrateġija ta' Sigurtà Ewropea u, b'mod partikulari, l-istrateġija ta' l-UE kontra l-proliferazzjoni ta' WMD, adottata mill-Kunsill Ewropew fit- 12 ta' Diċembru 2003, - wara li kkunsidra r-riżoluzzjonijiet preċedenti tiegħu dwar l-NPT, partikularment ir-riżoluzzjoni wiesgħa tiegħu adottata fl- 10 ta' Marzu 2005 dwar il-Konferenza ta' Reviżjoni ta' l-2005 dwar it-Trattat dwar in-Non-Proliferazzjoni Nukleari — Armamenti Nukleari fil-Korea ta' Fuq u l-Iran [1], - wara li kkunsidra l-Pożizzjoni Komuni tal-Kunsill 2005/329/PESC tal- 25 ta' April 2005 dwar il-Konferenza ta' Reviżjoni tal-Partijieet għat-Trattat dwar in-Non-Proliferazzjoni ta' Armamenti Nukleari ta' l- 2005 [2], - wara li kkunsidra l-Artikolu 103(4) tar-Regoli ta' Proċedura tiegħu, A. wara li kkunsidra l-konsensus qawwi fl-Unjoni Ewropea biex jingħata nifs ġdid u jissaħħaħ l-NPT filperijodu li jwassal sal-Konferenza ta' Reviżjoni ta' l-NPT li ġejja, li għandha ssir fl-2010, B. jenfasizza li l-Istrateġija Ewropea ta' Sigurtà, l-Istrateġija ta' l-UE kontra l-Proliferazzjoni tad-WMD u r-Riżoluzzjoni 1540(2004) tal-Kunsill ta' Sigurtà tan-NU jenfasizzaw l-importanza tan-non-proliferazzjoni nukleari u d-diżarm, u jiddeskrivu l-proliferazzjoni tad-WMD u l-mezzi ta' twassil tagħhom bħala waħda mit-theddidiet l-aktar importanti għall-paċi u s-sigurtà internazzjonali, C. ifakkar fid-dikjarazzjoni fir-rapport tal-Panel ta' Livell Għoli tas-Segretarju Ġenerali tan-NU dwar it-Theddidiet, l-Isfidi u l-Bidla intitolat "Dinja aktar sikura: Ir-Responsabbilità tagħna lkoll" li "qed noqorbu lejn punt fejn it-tgħawwir tar-reġim tan-non-proliferazzjoni jista' jsir wieħed irriversibbli u jirriżulta f'żieda qawwija fil-proliferazzjoni", D. wara li kkunsidra l-kunsens internazzjonali dejjem ikbar dwar l-urġenza tad-diżarm nukleari kif promossa mill-Koalizzjoni ta' l-Aġenda l-Ġdida u d-Dikjarazzjoni ta' Ruma tal-Laqgħa Għolja Dinjija tarrebbieħa tal-Premju Nobel għall-Paċi (imlaqqa' minn Mikhail Gorbachev u s-Sindku ta' Ruma, Walter Veltroni) tat- 30 ta' Novembru, 2006, E. jenfasizza l-irwol tal-parlamenti u tal-parlamentari biex jippromwovu n-non-proliferazzjoni nukleari u d-diżarm u, f'din il-perspettiva jilqa' l-isforzi tan-Netwerk Parlamentari għad-Diżarm Nukleari, 1. Itenni l-pożizzjoni tiegħu li l-NPT huwa l-pedament tar-reġim globali ta' non-proliferazzjoni, is-sies essenzjali għall-promozzjoni ta' koperazzjoni fl-użi paċifiċi ta' l-enerġija nukleari u element importanti sabiex jitmexxa 'l quddiem l-għan li jintlaħaq diżarm nukleari u diżarm ġenerali skond l-Artikolu VI tiegħu; 2. Jistieden lill-Istati li l-attivitajiet tagħhom jiksru r-reġim ta' non-proliferazzjoni biex iwaqqfu l-imġieba mhux għaqlija u rresponsabbli tagħhom u biex jikkonformaw fis-sħiħ ma' l-obbligi tagħhom skond l-NPT; jerġa' jtenni s-sejħa tiegħu lill-Istati kollha li mhumiex parti mill-NPT biex jikkonformaw volontarjament ma' u jaderixxu mat-Trattat; 3. Iħeġġeġ kemm lill-Kunsill u lill-Kummissjoni sabiex jipparteċipaw b'mod attiv fid-diskussjonijiet li qed isiru fil-laqgħa tal-PrepCom ta' l-NPT fi Vjenna u sabiex jagħtu kontribut koordinat, sostanzjali u viżibbli lejn ir-riżultat pożittiv tal-Konferenza ta' Reviżjoni ta' l-NPT ta' l-2010; 4. Jistieden kemm lill-Kunsill kif ukoll lill-Kummissjoni biex jiċċaraw liema passi qed jaħsbu li jieħdu biex isaħħu l-NPT u biex ifittxu multilateraliżmu effettiv, kif stipulat fl-Istrateġija ta' l-UE ta' Diċembru 2003 kontra l-Proliferazzjoni ta' Materjali u Armi tal-Qerda tal-Massa; 5. Jafferma li sabiex l-isforzi multilaterali jkunu effettivi, dawn għandhom ikunu bbażati f'viżjoni żviluppata sew ta' kisba ta' dinja ħielsa mill-armi nukleari fl-eqreb data possibbli; 6. Iħeġġeġ lill-Presidenza tal-Kunsill biex tipproduċi rapporti regolari ta' progress fis-snin li se jwasslu għall-Konferenza ta' Reviżjoni ta' l-2010 dwar l-implimentazzjoni ta' kull waħda mit-43 miżura adottati fil-Pożizzjoni Komuni tal-Kunsill 2005/329/PESC, kif ukoll lista ta' impenji ġodda li l-Kunsill jixtieq jasal għalihom fil-Konferenza ta' Reviżjoni ta' l-NPT ta' l-2010; 7. Iħeġġeġ lill-Presidenza tal-Kunsill biex waqt il-PrepCom ta' l-NPT tippromwovi numru ta' inizjattivi ta' diżarm, ibbażati fuq "Il-Prinċipji u l-Għanijiet għad-Diżarm u non-proliferazzjoni nukleari" miftiehma fil-Konferenza ta' Reviżjoni ta' l-NPT ta' l-1995 u fuq it-"13-il Pass Prattiku" li kien sar ftehim unanimu dwarhom fil-Konferenza ta' Reviżjoni ta' l-NPT tas-Sena 2000, li għandhom jittejbu u jiġu implimentati sabiex isir progress u biex tkun evitata rigressjoni jew waqfien; 8. Iħeġġeġ lill-Presidenza tal-Kunsill, b'mod partikulari, biex jintrebaħ l-istaġnar dwar it-twaqqif ta' Trattat verifikabbli dwar il-Qtugħ tal-Produzzjoni ta' Materjal Fissili (Fissile Material Cut-Off Treaty), biex jitħaffef ilproċess ta' l-iffirmar u r-ratifika tat-Trattat Komprensiv dwar il-Projbizzjoni ta' Provi Nukleari(CTBT) mill-Istati kollha, b'mod speċjali dawk li r-ratifika min-naħa tagħhom hi meħtieġa biex dan jidħol fis-seħħ, biex jitkellem favur it-twaqqif totali tal-provi ta' l-armi nukleari kollha sakemm is-CTBT jidħol fis-seħħ, u biex jagħti prijorità lill-importanza li jitnaqqas ir-riskju ta' terroriżmu nukleari billi jiġu żviluppati u infurzati kontrolli effettivi fuq l-esportazzjoni u t-tranżitu ta' materjali, tagħmir u/jew teknoloġiji sensittivi relatati ma' armi ta' qerda tal-massa; 9. Jistieden lill-komunità internazzjonali biex tippromwovi inizjattivi lejn proċess internazzjonali multilaterali ta' l-arrikkiment ta' l-uranju taħt il-kontroll ta' l-Aġenzija Internazzjonali għall-Enerġija Atomika (IAEA); 10. Jirrakkomanda li l-Parlament jibgħat delegazzjoni fi Vjenna sabiex tipparteċipa fl-avvenimenti tal-Prepcom ta' l-NPT; jitlob lill-Presidenza tal-Kunsill sabiex tinkludi rappreżentanti tal-Parlament fid-delegazzjoni ta' l-UE (preċedent imwaqqaf mid-delegazzjoni ta' l-UE għall-Konferenza dwar Armi Żgħar fl-2006; 11. Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lis-Segretarju Ġenerali tan-Nazzjonijiet Uniti, lill-gvernijiet u l-parlamenti ta' l-Istati Membri tan-Nazzjonijiet Uniti, lid-Direttur Ġenerali ta' l-Aġenzija Internazzjonali għall-Enerġija Atomika, lin-Netwerk Parlamentari dwar id-Diżarm Nukleari, lis-Sindki għall-Paċi, u wkoll lill-organizatturi l-oħra tal-konferenza internazzjonali dwar id-diżarm nukleari li għandha ssir fil-Parlament fid- 19 ta' April 2007. [1] ĠU C 320 E, 15.12.2005, p.253. [2] ĠU L 106, 27.4.2005, p.32. --------------------------------------------------